**Էմիլի Օ’Հարա Ռատակովսկի (Ռատակոուսկի)** (անգլ.՝ Emily O'Hara Ratajkowski, հունիսի 7, 1991(1991-06-07), Վեստմինստեր, Մեծ Լոնդոն, Անգլիա, Միացյալ Թագավորություն), հայտնի է նաև որպես **Էմրատա** (անգլ.՝ Emrata)), ամերիկացի մոդել և դերասանուհի։ Լայնորեն հայտնի է դարձել Ռոբին Թիքի «Blurred Lines» երգի տեսահոլովակում հանդես գալուց հետո։

Վաղ տարիներ
-----------

Էմիլի Ռատակովսկին ծնվել է 1991 թվականի հունիսի 7-ին Լոնդոնի Վեսթմինսթեր շրջանում։ Ծնողները՝ Քաթլին Բալգլին (անգլ.՝ Kathleen Balgley) և Ջոն Դեյվիդ «Ջեյ Դի» Ռատակովսկին (Ռատակոուսկի) (անգլ.՝ John David «J.D.» Ratajkowski), ամերիկացի են։ Մայրը Ֆուլբրայթի ծրագրի շրջանակներում աշխատել է որպես անգլերենի ուսուցիչ և ծանոթացել նկարչի հետ, ումից սովորել է նկարչություն Սան Դիեգոյի Ակադեմիայում։ Դստեր՝ Էմիլիի լույս աշխարհ գալու ժամանակ մայրը 39 տարեկան էր, իսկ հայրը՝ 45: Նրանք ամուսնացած չեն եղել, Էմիլին նրանց միակ երեխան է։ Էմիլին մորը բնութագրել է որպես «ֆեմինիստ և ինտելեկտուալ»։

Ընտանիքն ապրել է Արևմտյան Քենսինգթոնում և Բլումսբերիում։ Երբ Էմիլին 5 տարեկան էր, նրանք տեղափոխվել են ԱՄՆ և հաստատվել Կալիֆոռնիայի շրջանի Սան Դիեգո քաղաքում։ Աղջկա մանկությունը հիմնականում անցել է հարևան Էնսինիթաս քաղաքում՝ օվկիանոսի մոտ գտնվող փոքրիկ տանը։ Մանուկ հասակում Էմիլին եղել է Եվրոպայի տարբեր վայրերում, երկար ժամանակ ապրել է Իռլանդիայի Բանթրի քաղաքում և Իսպանիայի Մալյորկա կղզում։ Հետագայում՝ մինչև լիարժեք զբաղվածությամբ մոդել աշխատելը, նա տևական ժամանակ ամեն ամառ ապրել է Իռլանդիայում։

14 տարեկանում Էմիլին պայմանագիր է կնքել «Ford Models» մոդելային գործակալության հետ։ Նա համատեղել է ուսումը (Սան Դիեգո) մոդելի աշխատանքի հետ (Լոս Անջելես)։ Դպրոցից հետո Էմիլին ընդունվել է Լոս Անջելեսի կալիֆոռնյան համալսարան, որտեղ մեկ տարի ուսումնասիրել է կերպարվեստ, որից հետո որոշել ամբողջովին նվիրվել մոդելային գործունեությանը։

Գործունեություն
---------------

«Ford Models»-ի հետ պայմանագրի ավարտից հետո Էմիլի Ռատակովսկին աշխատել է «Forever 21» և «Nordstom» հագուստի ապրանքանիշների հետ, բայց որպես մոդել հայտնի է դարձել լուսանկարիչ Թոնի Դյուրանի հետ մի քանի ֆոտոշարքի նկարահանումներից հետո։ 2009-2010 թվականներին Էմիլին նկարահանվել է «Nickelodeon» հեռուստաալիքի «iCarly» սերիալում՝ կատարելով Թաշիի դերը։

2012 թվականի օգոստոսին Սառա Ջին Անդերվուդի հետ միասին նկարահանվել է «Carl's Jr.» արագ սննդի ցանցի գովազդում։ 2013 թվականին նկարահանվել է Ռոբին Թիքի «Blurred Lines» և Maroon 5 խմբի «Love Somebody» տեսահոլովակներում։ «Blurred Lines»-ում նկարահանումը նրան մեծ ճանաչում բերեց։ YouTube պորտալը ի սկզբանե արգելել էր տեսահոլովակի բաց տարբերակի ցուցադրությունը, սակայն հետո վերադարձրեց այն։

Դրանից հետո Ռատակովսկին սկսեց ավելի շատ նկարահանվել և մերկ հայտնվեց «treats!» ամսագրի շապիկին, որը նա կապում է աղմուկ հանած երկու տեսահոլովակի նկարահանումների հետ։ Էմիլին աշխատել է լուսանկարիչ Թոնի Քելլիի հետ, որը լուսանկարել է նրան «GQ» ամսագրի թուրքական տարբերակի շապիկի համար։

Անձնական կյանք
--------------

2018 թվականի փետրվարի 23-ին՝ մի քանի շաբաթվա շփումից հետո, Էմիլի Ռատակովսկին ամուսնացել է դերասան և պրոդյուսեր Սեբաստիան Բեար-ՄաքՔլարդի հետ։

Ֆիլմագրություն
--------------

| Տարի | Անվանում | Դեր |
| --- | --- | --- |
| 2005 | «Տարի և օր» |  |
| 2014 | «Կորածը» | Էնդի գլխավոր հերոսի՝ Նիքի սիրուհին |
| 2015 | «Միջավայր» | կամեո |
| 2015 | «Րոպեում սրտի 128 զարկ» | Սոֆի |
| 2018 | «Ծովագնացություն» |  |
| 2018 | «Ես ինձ գեղեցիկ եմ զգում» | Մելլորի |
| 2018 | «Սուտ և գողություն» |  |
| 2018 | «Անտեսանելին» | Վերոնիկա |
| 2018 | «Բարի գալուստ տուն» |  |

### Սերիալներ

| Տարի | Անվանում | Դեր |
| --- | --- | --- |
| 2009-2010 | «iCarly» | Թաշա |
| 2015 | «Զինադրվագներ մահից առաջ» |  |
| 2016 | «Պարզից էլ պարզ» | Էլիսոն Լիզովսկա |

### Տեսահոլովակներ

| Տարի | Կատարող | Անվանում |
| --- | --- | --- |
| 2013 | Maroon 5 | «Love Somebody» |
| 2013 | Ռոբին Թիք | «Blurred Lines» |
| 2016 | Դիմա Բիլան | «Неделимые» |

Ծանոթագրություններ
------------------

1. 1 2
2. ↑  «10 Things You Don't Know About 'Blurred Lines' Model Emily Ratajkowski». Արխիվացված է օրիգինալից 2014 թ․ փետրվարի 28-ին. Վերցված է 2019 թ․ փետրվարի 8-ին.
3. ↑
4. ↑  «Twitter / realemrata: 21 at last!». Twitter.com. Վերցված է 2013 թ․ օգոստոսի 10-ին.
5. ↑  «Who's that girl?». Dailymail. Վերցված է 2013 թ․ օգոստոսի 3-ին.
6. ↑  IMDb.com profile
7. ↑  «Robin Thicke - Blurred Lines ft. T.I. Pharrell». YouTube. Վերցված է 2013 թ․ ապրիլի 19-ին.
8. 1 2  Ayers, Mike (2013 թ․ հուլիսի 22). «Q&A: Emily Ratajkowski on 'Blurred Lines' and Her Song of the Summer». *Esquire*.
9. ↑  «Issue 3». Treats! Magazine. Արխիվացված է օրիգինալից 2013 թ․ սեպտեմբերի 29-ին. Վերցված է 2013 թ․ ապրիլի 19-ին.
10. ↑  «Fotoğraf | GQ'nun doğum günü sürprizi: Emily Ratajkowski». GQ. Վերցված է 2013 թ․ ապրիլի 19-ին.
11. ↑  «IMDb - Movies, TV and Celebrities». IMDb. Վերցված է 2018 թ․ մարտի 22-ին.
12. ↑  «[[:Կաղապար:Metadata.og.title]]». www.glamour.ru. Վերցված է 2018 թ․ մարտի 22-ին. `{{cite web}}`: URL–wikilink conflict (օգնություն)
13. ↑  «HELLO! Russia». ru.hellomagazine.com. Վերցված է 2018 թ․ մարտի 22-ին.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմիլի Ռատակովսկի» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Metacritic · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX6080863 · BNF: 17027026x · CONOR: 273652067 · GND: 1253909946 · ISNI: 0000000450985506 · LCCN: no2015088802 · NKC: xx0205065 · NTA: 424091054 · NUKAT: n2022175774 · SUDOC: 261178024 · VIAF: 316745546 · WorldCat VIAF: 316745546 |

 |

 |